મનુને આ મુકામ સુધી પહોંચવામાં આકરી મહેનત કામ લાગી છે. સાથે અહીં સુધી પહોંચવામાં તેના માતા સુમેધા અને પિતા રામકિશને પણ કોઇ કસર છોડી નથી. જસપાલ રાણા પાસે શૂટિંગની ગુરુચાવીઓ શીખનારી મનુએ શાળામાં શૂટિંગ રેન્જમાં કોચ નરેશ અને સુરેશ પાસેથી તાલીમ મેળવી છે. સમયનું ચક્ર ફર્રરરરર કરતું ચાલતું રહ્યું અને 2018 સુધીમાં આવીને ઇન્ટરનેશનલ શૂટિંગ સ્પોર્ટ્સ ફેડરેશન-ISSF વર્લ્ડ કપ સુધી આવ્યું ત્યાં સુધીની મનુની તાલીમ અનેક યુવાઓ માટે પ્રેરક છે.